དཔལ་སྤུངས་དགོན་ནས་རི་འགོ་ཡར་ལེ་དབར་གསུམ་ཙམ་གྱི་རི་ཁྲོད་ན་རི་ཁྲོད་དགོན་པ་ཡོད།དེ་ནི་ཤང་པ་བཀའ་བརྒྱུད་ཀྱི་དགོན་པ་ཡིན།དེང་དུས་བོད་ཁམས་ཡོངས་ལ་ཤང་པའི་དགོན་པ་གཉིས་ལས་མེད།གཅིག་ནི་བོད་ལྗོངས་རྣམ་གླིང་རྫོང་གི་ཤང་གི་ཞུང་ཞུང་དགོན་པ་རེད།གཞན་གཅིག་ཡོད་པ་ནི།སི་ཁྲོན་སྡེ་དགེ་རྫོང་གི་དཔལ་སྤུངས་རི་ཁྲོད་དགོན་པ་རེད།དེར་ལ་ཤང་ལུགས་ཀྱི་ནི་གུ་ཆོས་དྲུག་དང་།གསེར་ཆོས་རྣམ་ལྔ་ཉམས་ལེན་བྱ་ཡུལ་གྱི་སྒྲུབ་ཁང་དང་།ལྷ་ཁང་ཆུང་ངུ་གཅིགགྲྭ་ཤག་ཁ་ཤས་ཙམ་ཡོད།ཤང་པ་བཀའ་བརྒྱུད་ཀྱི་རིག་གནས་ལ་ཤེས་རྟོགས་དགོས་ན་མདོ་ཁམས་ཕྱོགས་སུ་དགོན་པ་འདི་ལས་མེད་པ་ཞིག་རེད།དེས་ནས་ལུང་པ་འདིའི་ནང་དུ་ཆོས་ལུགས་ཀྱི་དབང་དུ་བྱས་ན་ས་སྐྱ་པ་དང་།རྙིང་མ་པ་དང་།མར་པ་བཀའ་བརྒྱུད་དང་།ཤང་པ་བཀའ་བརྒྱུད་བཅས་གྲུབ་མཐའ་བཞིའི་རིག་གནས་ལ་ཉིན་གཅིག་གིས་ལྟ་བསྐོར་བྱེད་ཆོག་པ་རེད།